РЕПУБЛИКА БЪЛГАРИЯ
      	       	          ЧЕТИРИДЕСЕТО  НАРОДНО СЪБРАНИЕ 

КОМИСИЯ ПО ЗДРАВЕОПАЗВАНЕТО

					Д О К Л А Д 
				      за първо гласуване 

	Относно: законопроект за изменение и допълнение на Закона за контрол върху наркотичните вещества и прекурсорите, № 802-01-15, внесен от Министерски съвет на 12 февруари 2008 г.  

На свое редовно заседание, проведено на 17 април 2008 г., Комисията по здравеопазването разгледа и обсъди законопроект за изменение и допълнение на Закона за контрол върху наркотичните вещества и прекурсорите, № 802-01-15, внесен от Министерски съвет на 12 февруари 2008 г.   

	На заседанието присъстваха директорът на Дирекция “Наркотични вещества” към Министерство на здравеопазването г-жа Фани Михайлова, началник отдел в Дирекция “Правно-нормативна дейност” към Държавна агенция “Национална сигурност” г-н Стоян Тренин, експерти от Министерство на вътрешните работи, Министерство на здравеопазването и представители на съсловните организации в сферата на здравеопазването. 

	Законопроектът и мотивите към него бяха представени от вносителите, които изтъкнаха, че с влизането в сила от 1 януари 2008 г. на Закона за Държавна агенция “Национална сигурност”, новата агенция се явява правоприемник на функциите и правомощията на Национална служба “Сигурност” и на дирекция “Защита средствата за връзка” на Министерство на вътрешните работи, на Военното контраразузнаване от служба “Сигурност – военна полиция и военно контраразузнаване” към министъра на отбраната и на Агенцията за финансово разузнаване. Предложените промени се налагат с оглед осигуряване ефективното изпълнение на законовите задачи на агенцията и привеждане на Закона за контрол върху наркотичните вещества и прекурсорите в съответствие с разпоредбите на Закона за Държавна агенция “Национална сигурност”.

	Въз основа на проведеното обсъждане и единодушно гласуване “За”, Комисията по здравеопазването предлага на Народното събрание да приеме на първо гласуване законопроект за изменение и допълнение на Закона за контрол върху наркотичните вещества и прекурсорите, № 802-01-15, внесен от Министерски съвет на 12 февруари 2008 г.  

На основание чл. 67, ал. 2 от Правилника за организацията и дейността на Народното събрание и във връзка с единодушното гласуване на законопроекта, Комисията по здравеопазването предлага първо и второ гласуване на този законопроект да се проведе в едно и също заседание.

второ гласуване

З  А  К  О  Н

за изменение и допълнение на Закона за контрол върху наркотичните вещества и прекурсорите

(Обн., ДВ, бр. 30 от 1999 г.; изм. и доп., бр. 63 от 2000 г., бр. 74, 75 и 120 от 2002 г., бр. 56 от 2003 г., бр. 76, 79 и 103 от 2005 г., бр. 30, 75 и 82 от 2006 г. и бр. 31 и 55 от 2007 г.)
Комисията подкрепя текста на вносителя за наименованието на закона.

§  1. В чл. 10 се правят следните изменения и допълнения:
1.	 В ал. 3 думата „двама” се заменя с „трима”.
2.	 В ал. 4 изречение първо след думите „Министерството на вътрешните работи” се добавя „заместник-председател на Държавна агенция „Национална сигурност”.
Комисията подкрепя текста на вносителя за § 1.

§  2. В чл. 18, ал. 2 след думите “Министерството на вътрешните работи” съюзът “и” се заменя със запетая, а след думите “Министерството на правосъдието” се добавя “и Държавна агенция “Национална сигурност”.
Комисията подкрепя текста на вносителя за § 2.

§ 3. В чл. 20 след думата „служби” се добавя “и Държавна агенция “Национална сигурност”, а думите „предотвратява, разкрива и противодейства” се заменят с „предотвратяват, разкриват и противодействат”.
Комисията подкрепя текста на вносителя за § 3.

§ 4. В чл. 82 след думите “Министерството на вътрешните работи” се добавя “и Държавна агенция “Национална сигурност”, а думата “осъществява” се заменя с “осъществяват”.
Комисията подкрепя текста на вносителя за § 4.

					Председател на 
					Комисия по здравеопазването:

					
					  		  Доц. Борислав Китов